שי צ'רקה

שי צַ'רקָה (נולד ב-23 בינואר 1967) הוא קומיקסאי, קריקטוריסט ומאייר ישראלי. חתן פרס דוש לקריקטורה לשנת 2023. שי צ'רקה נולד בפתח תקווה, היה חבר בתנועת בני עקיבא בסניף שיכון בעיר, למד בישיבת נחלים ולאחר מכן בישיבת ההסדר קריית שמונה. יצירתו הראשונה הופיעה במגזין הילדים "פילון" כשהיה בן ארבע עשרה. לאחר מכן פרסם סיפורי קומיקס רבים בעיתון הילדים הדתי "אותיות", אשר רובם נוגעים בענייני מסורת והיסטוריה יהודית. בין הסיפורים - "יוני המכבי הקטן", "מבית לבית", ויצירתו הידועה ביותר - סדרת "בבא", המספרת בצורה הומוריסטית את קורותיו של יהודי קטן ולא-יוצלח בתקופת המשנה. מרבית הסיפורים מסבירים וממחישים בצורה ויזואלית ומשעשעת משניות ומאוחר יותר גם מדרשים על פרשיות השבוע. בעקבות הסיפורים, פרסם צ'רקה גם מספר ספרי קומיקס שזכו להצלחה רבה, ובמרכזם דמותו של בבא. צ'רקה היה מיוצרי תוכניות הטלוויזיה החרצופים, הביגבגים ושקע ותקע. בנוסף לכך יצר אנימציות לתוכנית הטלוויזיה פספוסים, לקלטת לילדים של אריק איינשטיין וקריקטורות, איורים וקומיקס לעיתונים שונים בישראל. מאייר ספרים לסופרים שונים כתמר אדר, אורי אורבך, אביב אור, שלמה אבס וגלילה רון פדר. מצייר קריקטורות ואיורים לעיתון מקור ראשון מדי סוף-שבוע. צייר קריקטורה שבועית בתוכנית "המהדורה" בערוץ 1. בעבר צייר בבשבע, במעריב, ובידיעות אחרונות. החל משנת 2022 מצייר קריקטורות על פרשת השבוע בתוכנית "שאלה תשובה" בכאן 11 צ'רקה מרצה בבמות שונות על טכניקות של איור, ועל אמצעי השפעה על תפיסות ויזואליות. זאת אף שמעולם לא למד גרפיקה או איור במוסד כל שהוא. צ'רקה סיפר כמה פעמים שאת ההשראה לצייר קומיקס קיבל מסדרת הספרים "אסטריקס". בתחילת המאה ה-21 סגר מעגל כשהתחיל להשתתף בעריכת התרגומים החדשים לעברית בסדרה זו. אייר חלק מספריו של אורי אורבך- את כריכת הספר ''דתי נורמלי'' ואת ספרי השירים ''מבטיח, בלי נדר'' ''אולי בשבת יזרקו סוכריות'' ''באיזה שבט אתה?" ''ילדה כמוני'' ''אסור להפוך תנין בשבת'' ועוד. צ'רקה צייר וערך את כריכות הספרים של טוביה טננבום, "שלום, פליטים!", "איך לאלף יהודי?" ו"חרדי וטוב לו". יקיר אנימיקס - הפסטיבל הבינלאומי לקריקטורה, קומיקס ואנימציה לשנת 2019. בשנת 2023 הוענק לו על ידי עיריית תל אביב-יפו פרס דוש לקריקטורה. נשוי למוריה, אב לארבעה וסב לחמישה נכדים, ומתגורר כיום בצופים שבשומרון. אחיו שלומי קומיקסאי ומאייר אף הוא. יוני המכבי הקטן - פורסמה באותיות משלי הבן איש חי - פורסמה בעיתון "ילדים" סיפורי רבי יהונתן אייבשיץ - פורסם בעיתון "ילדים" השכנים של הסניף - בשיתוף עם אורי אורבך, פורסמה בעיתון 'זרעים' צוונציק - פתגמים חסידיים - פורסמה באותיות מבית לבית - קומיקס היסטורי על התקופה שבין בית ראשון לבית שני - פורסמה באותיות סיפורי רבה בר בר חנה - פורסמה באותיות משנא להכיר - הופעת הבכורה של בבא, פורסמה באותיות. לימים רוב הפרקים קובצו לספר בשם 'בבא' מדרש זוטא, עם הוספות הבבא - פורסמה באותיות. לימים הפרקים קובצו לספר בשם 'פרשת בבא' שנת הבבא - פורסמה באותיות מעלה קטעים - פורסמה בנקודה מסע הציד של בבא - פורסמה באותיות יהוצפן א' - פורסמה באותיות חסידות בובקע - פורסמה באותיות ימי מיתישלח - פורסמה באותיות. לימים הפרקים קובצו בספר בשם 'מיתישלח משימה ביוון' בבא - פורסם באותיות. לימים רוב הפרקים קובצו לספר בשם 'נגיד ש...בבא בתנ"ך' מוקצה - בשיתוף עם אורי אורבך, פורסם באותיות לעזאזל עם בבא - פורסם באותיות מעבר לקו - עונה ראשונה פורסמה באתר nrg, עונה שנייה פורסמה במוסף דיוקן בעיתון מקור ראשון שי ועגנון - פורסם באותיות הפחה אל ג'אזר והצייר - פורסם באותיות אדם ג'מוס - פורסם באותיות לילדים מי קשה לרש"י - פורסמה באותיות בבא במשרה מלאה - פורסם ב'בשבע' תחת השם 'בבא' בבא באורות - פורסם באותיות הרצל - קומיקס על חייו של חוזה המדינה. פורסם באותיות בבא בהצפה בבא - משניות בקומיקס. בבא האיש וההגדה - הגדה של פסח. The Comics Passover Haggada - הגדה של פסח באנגלית. פרשת בבא - משלים מהמדרש על פרשיות השבוע. מסע הציד של בבא - בבא וזוטא במסע בעולם האגדה התלמודי. יהוצפן א - בלש החוקר תעלומות בתנ"ך. פתקאות מהשמים - נער יהודי בצבא נפוליאון במסע לארץ ישראל מקבל פתקאות ובהן אמרות של ר' נחמן מברסלב. הפחה אל ג'אזר והצייר - ספר המשך ל"פתקאות מהשמיים", ובו צייר קריקטורות מובא למשפט בפני אחמד אל-ג'זאר מושל עכו, על קריקטורה פוגענית שצייר לאיש ממשל. הספר גם עוסק במרומז בעקרונות הציור. נגיד ש... בבא בתנ"ך - בבא ממלא תפקידים של דמויות שונות בתנ"ך. מיתישלח - משימה ביוון - מפגש בין גיבור תנ"כי (דמיוני) לגיבורי המיתולוגיה היוונית, והשוואה בין אופי סיפורי המקרא למיתולוגיה היוונית. מעבר לקו - קורות הקריקטוריסט צ'ארטר ומשפחתו על גבעת הכבל שבישוב מעלה נפצוצים. התפרסם במקור בהמשכים בערוץ יהדות של האתר nrg. לצאת מהקווים - ספר המשך לספר מעבר לקו. התפרסם במקור במוסף "דיוקן" של העיתון מקור ראשון. לעזאזל עם בבא - עליית מדרגה של בבא, בה הוא נכנס לעולמה של תורת הסוד. המשך של מסע הציד של בבא. יודיסאה - ספר שואה על יהודי שלוקח בהוראת דודו, אדמו"ר בחסידות פקטיבית, חבורת חסידים בחורים לפני פינוי הגטו מהגברים אל היער והללו הופכים לפרטיזנים. מוקצה - חייו של כלב דתי. בשיתוף עם אורי אורבך. אדם ג'מוס - מעין יצירת אגדות עם העוסקות ביצירת פניה של ארץ ישראל. שי ועגנון - שלושה סיפורים - עיבוד לקומיקס של סיפורים מאת ש"י עגנון. הספר תורגם לאנגלית וזכה בציון לשבח במסגרת פרס סידני טיילור. בבא במשרה מלאה - בבא מחפש עבודה ומתנסה בשלל מקצועות. הסיפור משובץ במדרשי חז"ל. כמו כן, בסוף הספר מופיעים פרקים של הסדרה 'שנת הבבא' שפורסמה בעיתון הילדים והנוער 'אותיות'. שי ועגנון- הסייף - עיבוד לקומיקס של הסיפור הסייף מאת ש"י עגנון בבא והאור הגנוז - פורסם לראשונה בעיתון 'אותיות וילדים', תחת השם 'בבא באורות'. ציפורים בראש של הרצל - קומיקס על חייו של חוזה המדינה. פורסם לראשונה בעיתון 'אותיות וילדים', תחת השם 'הרצל'. בבא בהצפה יודיסאה - סיפור על פרופסור יהודי מפולין שנאבק במפלצות הנאציות (בהשראת האודיסאה), הוצאת מודן 2016. נבחר כאחד מעשרת הספרים הטובים לשנת 2017 במגזין היהודי-אמריקני Mosaic, למרות שטרם תורגם לאנגלית. מדיה וקבצים בנושא שי צ'רקה בוויקישיתוף שי צ'רקה, ברשת החברתית פייסבוק שי צ'רקה, ברשת החברתית אקס (טוויטר) שי צ'רקה, סרטונים בערוץ היוטיוב שי צ'רקה, במיזם "אישים" לתיעוד היצירה הישראלית הבלוג של שי צ'רקה שי צ'רקה, באתר אותיות אלי אשד‏, פרשנות קומיקסאית ליהדות : שי צ'רקא ובבא בנבכי ההיסטוריה היהודית, באתר "המולטי יקום של אלי אשד", 12 באוקטובר 2005, תיאור עבודתו של צ'רקה החל מן הקומיקס הראשון שלו אלי אשד‏, צופן נחמן מברסלב כסיפור קומיקס, באתר "המולטי יקום של אלי אשד", 16 בפברואר 2007, על "פתקאות מהשמים" של צ'רקה אלי אשד‏, שיעור בתנ"ך להרקולס : מיתי הגיבור התנכי נגד הרקולס הגיבור היווני, באתר "המולטי יקום של אלי אשד", 27 באוגוסט 2007, על הספר "מיתישלח – משימה ביוון" מאת צ'רקה חנוך דאום, קווים (מאוירים) לדמותו של המתנחל החדש, באתר nrg‏, 22 בדצמבר 2000 עפרה לקס, צ'רקה בגובה העיניים, באתר ערוץ 7, 2003 דורית גבאי, פערים מאוירים: אורי פינק ושי צ'רקה הפכים, באתר nrg‏, 19 בינואר 2009 נדב הלפרין, שליפות עם שי צ'רקה, באתר nrg‏, 23 במרץ 2010 מאשה צור-גלוזמן, עגנון חוצה את הקווים, באתר הארץ, 25 בינואר 2013 שי צ'רקה, מסע לתוך השואה: הרומן הגרפי החדש שלי, באתר nrg‏, 22 באוקטובר 2016 לאייר ולהתגלגל מצחוק: סל תרבות עם שי צ'רקה - מוצ"ש, מקור ראשון 18.01.19 קשת הצבעים של נח | שי צ'רקה במוסף "שבת", מקור ראשון אור יזרעאלי, אסטריקס היה יהודי? ריאיון עם שי צ'רקה לרגל 60 שנה, סרוגים 29.10.2019 נעמה ריבה, שי צ'רקה: הקריקטוריסט הימני שיוצא נגד ה־BDS, בצלם וגם נתניהו כשצריך, באתר הארץ, 20 באפריל 2021 שלמה פיוטרקובסקי, ‏"כשהגיע המשבר של ההתנתקות אמרתי לעצמי שאני לא מוכן לוותר", בעיתון מקור ראשון, 9 במאי 2021 ספרות ילדים בעיניים בוגרות: יעל הדס ושי צ'רקה, בערוץ יוטיוב של מכון שוקן, 25 בינואר 2022 העולם על פי בבא | ריאיון עם שי צ'רקה בוגר יב”ע נחלים - שלומית גולדין הלוי, באתר www.yba.org.il ריאיון עם שי צ'רקה, סרטון באתר יוטיוב הזוכים בפרסי עיריית תל אביב-יפו 2023 באתר עיריית תל אביב-יפו אלי אשד, פרשנות קומיקסאית ליהדות : שי צ'רקא ובבא בנבכי ההיסטוריה היהודית, באתר המולטי יקום של אלי אשד, ‏2005-10-12 Facebook, www.facebook.com איתמר שטאל in ארון הספרים היהודי, הגות יהודית, כללי, פרקים, פרק 12 – לא סיפורי פיות. על אגדות חז"ל., באתר הסיפור שלנו, ‏2015-03-30 אלי אשד, קומיקס כאמצעי-פרשנות לסיפורי המקרא, באתר הארץ, 9 בספטמבר 2005